C 227/18

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2020/C 227/12)

Ova se obavijest objavljuje u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O ODOBRENJU STANDARDNE IZMJENE

„VINO NOBILE DI MONTEPULCIANO”

Referentni broj: PDO-IT-A1308-AM02

Datum obavijesti: 21.4.2020.

OPIS I RAZLOZI ODOBRENE IZMJENE

1. „Vino Nobile di Montepulciano” – označivanje

Dodan je zahtjev u skladu s kojim se širi zemljopisni pojam „Toscana” [Toskana] mora navesti na etiketi uz zaštićenu oznaku izvornosti „Vino Nobile di Montepulciano”.

Zahvaljujući izmjeni mogu se navesti precizne informacije o zemljopisnom podrijetlu vina.

Izmjena se odnosi na točku 9. jedinstvenog dokumenta i članak 7. specifikacije proizvoda.

JEDINSTVENI DOKUMENT

1. Naziv proizvoda

„Vino Nobile di Montepulciano”

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

4. Opis vina

„Vino Nobile di Montepulciano”, uključujući vrstu Riserva

Boja: rubin crvena, dozrijevanjem postaje granatno crvena;

Miris: intenzivan, prozračan, izražen;

Okus: suh, uravnotežen i dugotrajan, uz moguće naznake drva;

Najmanja ukupna alkoholna jakost izražena volumenom: 12,50 %; 13,00 % za vrstu Riserva;

Najmanja količina suhog ekstrakta bez šećera (g/l): 23,0.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanja ukupna kiselost: 4,5 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): 20 Najveći ukupni sadržaj sumporova dioksida (u miligramima po litri):

5. Enološki postupci

(a) Posebni enološki postupci

„Vino Nobile di Montepulciano”

Poseban enološki postupak

Vino kontrolirane i zajamčene oznake izvornosti (DOCG) „Vino Nobile di Montepulciano” mora dozrijevati najmanje dvije godine, pri čemu najmanje jednu godinu u drvenim bačvama.

„Vino Nobile di Montepulciano”

Poseban enološki postupak

Na etiketi vina oznake DOCG „Vino Nobile di Montepulciano” dobivenog od grožđa minimalne prirodne alkoholne jakosti izražene volumenom od 12,50 % koje dozrijeva najmanje tri godine, od čega šest mjeseci u boci, može se navesti izraz Riserva.

(b) Najveći prinosi

„Vino Nobile di Montepulciano”

8 000 kg grožđa po hektaru

„Vino Nobile di Montepulciano”

56 hektolitara po hektaru

6. Razgraničeno zemljopisno područje

Područje uzgoja vinove loze pripada upravnom području općine Montepulciano u pokrajini Siena, u regiji Toskana. Ne obuhvaća dolinu Valdichiana.

7. Glavne sorte vinove loze

Sangiovese N. – Sangioveto

8. Opis povezanosti

„Vino Nobile di Montepulciano”

Duga povijest vina u općini Montepulciano započela je u doba Etruščana, a nastavila se sve do danas zahvaljujući ljudskim čimbenicima, odnosno iskustvu i znanju koji su se razvijali u međudjelovanju s okolišem i odabirom najprikladnijih praksi za proizvodnju vina visoke kvalitete. To su vino poznavali i brojni pape te poznate povijesne ličnosti, kao što su Thomas Jefferson, Voltaire i Alexandre Dumas. Prvi povijesni dokumenti u kojima se spominje raširena konzumacija vina oznake „Vino Nobile di Montepulciano” datiraju iz 1787. To je bogato znanje dokazano i istraživanjima o području koja su pokazala kako tla općine Montepulciano utječu na izražene i prepoznatljive note vina „Vino Nobile”.

9. Osnovni dodatni uvjeti (pakiranje, označivanje, ostali zahtjevi)

„Vino Nobile di Montepulciano” – proizvodnja i dozrijevanje

Pravni okvir:

nacionalno zakonodavstvo

Vrsta dodatnog uvjeta:

punjenje u boce unutar razgraničenog zemljopisnog područja

Opis uvjeta:

Postupak proizvodnje i obveznog dozrijevanja mora se odvijati u općini Montepulciano.

„Vino Nobile di Montepulciano” – punjenje u boce unutar razgraničenog područja

Pravni okvir:

nacionalno zakonodavstvo

Vrsta dodatnog uvjeta:

punjenje u boce unutar razgraničenog zemljopisnog područja

Opis uvjeta:

Punjenje u boce mora se provesti na području uzgoja vinove loze kako bi se mogle očuvati posebne značajke vina te zajamčiti njegova izvornost.

„Vino Nobile di Montepulciano” – označivanje

Pravni okvir:

zakonodavstvo EU-a

Vrsta dodatnog uvjeta:

dodatne odredbe koje se odnose na označivanje

Opis uvjeta:

Dodan je zahtjev u skladu s kojim se širi zemljopisni pojam „Toscana” (Toskana) mora navesti na etiketi uz zaštićenu oznaku izvornosti „Vino Nobile di Montepulciano” kako bi se potrošačima pružila informacija o točnom zemljopisnom podrijetlu vina.

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/15313

(1) SL L 9, 11.1.2019., str. 2.